钦定古今图书集成/明伦汇编/家范典/第007卷 > 性理会通 > 《祖母郭氏周氏并赠鲁国太夫人敕》
## 钦定古今图书集成/明伦汇编/家范典/第007卷 > 性理会通 > 《祖母郭氏周氏并赠鲁国太夫人敕》

前人

古者妇人，爵因其夫，贵以其子，虽有过人之才，绝俗
之行，不得所托，不表于世。今余转臣，父子兄弟，先后
相望，以师长我百辟。愿推鸿恩，光显先烈。维考维妣，
咸追锡休命，肆予宠嘉之。具官某祖母某氏，德称闺
闱，化及宗党。允蹈家人之正，居有《鹊巢》之福。《翟衣》之
盛，由子而获；国封之贵，及孙而大。兹用锡尔周公之
封，以炽韩氏之胄。庶其有知，服我新命。